CELEX: 51987PC0390
Language: el
Date: 1987-07-31
Title: Τροποποίηση της πρότασης κανονισμού (ΕΟΚ) του Συμβουλίου σχετικά με τον έλεγχο της καταβολής των ποσών που χορηγούνται κατά την εξαγωγή γεωργικών προϊόντων ( COM (87) 9 τελικό )

Αριθ. C 239/4                            Επίσημη Εφημερίδα των Ευρωπαϊκών Κοινοτήτων                         5.9.87
                                                               II
                                                   (Προπαρασκευαστικές πράξεις)
                                                       ΕΠΙΤΡΟΠΗ
             Τροποποίηση της πρότασης κανονισμού (ΕΟΚ) του Συμβουλίου σχετικά με τον έλεγχο της καταβολής
                             των ποσών που χορηγούνται κατά την εξαγωγή γεωργικών προϊόντων (')
                                                       COM(87) 390 τελικό
             (Υποβληθείσα από την Επιτροπή στο Συμβούλιο, δυνάμει τον άρθρου 149 παράγραφος 3 της
                                              συνθήκης ΕΟΚ, στις 7 Αυγούστου 1987)
                                                          (87/C 239/05)
             Η πρόταση της Επιτροπής της 19ης Ιανουαρίου 1987 που περιλαμβάνεται στο έγγραφο COM(87) 9
             τελικό τροποποιείται κατ' εφαρμογήν του άρθρου 149 δεύτερο εδάφιο της συνθήκης ΕΟΚ ως εξής:
             1. Το άρθρο 1 παράγραφος 1 στοιχείο α) αντικαθίσταται από το ακόλουθο κείμενο:
                 «α) σε υλικό έλεγχο των εμπορευμάτων κατά την τήρηση των τελωνειακών διατυπώσεων
                      εξαγωγής και πριν από τη χορήγηση της αδείας εξαγωγής των εμπορευμάτων βάσει των
                      εγγράφων που υποβάλλονται παράλληλα με τη δήλωση εξαγωγής.»
             2. Το άρθρο 2 παράγραφος 1 δεύτερη φράση αντικαθίσταται ως εξής:
                 «Σε κάθε περίπτωση, οι υλικοί έλεγχοι μέσω δειγματοληψίας που διενεργούνται κατά την τήρηση
                 των τελωνειακών διατυπώσεων, πρέπει να αφορούν αντιπροσωπευτικό δείγμα που να αντιστοιχεί
                 σε τουλάχιστον 5 ο/ο των δηλώσεων εξαγωγής οι οποίες απετέλεσαν αντικείμενο αίτησης για τη
                 χορήγηση των ποσών που αναφέρονται στο άρθρο 1 παράγραφος 1.»
             3. Το άρθρο 3 αντικαθίσταται ως εξής:
                  «Οι οργανισμοί πληρωμής προβαίνουν βάσει των φακέλων των αιτήσεων πληρωμής και άλλων
                 διαθέσιμων πληροφοριών, ιδίως βάσει των εγγράφων σχετικά με την εξαγωγή και των παρατηρή­
                  σεων των τελωνειακών αρχών, σε έλεγχο τεκμηρίωσης όλων των στοιχείων των εν λόγω φακέλων
                  που πιστοποιούν τη χορήγηση του συγκεκριμένου ποσού.»
              (') ΕΕ αριθ. C 29 της 6. 2.1987, σ. 5.